b'\n_START_ARTICLE_\nEda Tu\xc4\x9fsuz\n_START_PARAGRAPH_\nEda Tu\xc4\x9fsuz (s. 27. maaliskuuta 1997) on turkkilainen keih\xc3\xa4\xc3\xa4nheitt\xc3\xa4j\xc3\xa4. H\xc3\xa4nen henkil\xc3\xb6kohtainen enn\xc3\xa4tyksens\xc3\xa4 on Bakussa 18. toukokuuta 2017 heitetty 67,21 metri\xc3\xa4. Se on my\xc3\xb6s naisten keih\xc3\xa4\xc3\xa4nheiton Turkin enn\xc3\xa4tys._NEWLINE_Tu\xc4\x9fsuz sijoittui viidenneksi Donetskin alle 18-vuotiaiden MM-kilpailuissa 2013 ja kahdeksanneksi Eskilstunan alle 20-vuotiaiden EM-kilpailuissa 2015. Amsterdamin EM-kilpailuissa 2016 Tu\xc4\x9fsuz sijoittui 11:nneksi tuloksella 56,97 metri\xc3\xa4. Samana vuonna Bydgoszczissa j\xc3\xa4rjestetyiss\xc3\xa4 yleisurheilun alle 20-vuotiaiden maailmanmestaruuskilpailuissa h\xc3\xa4n saavutti pronssia tuloksella 56,71 metri\xc3\xa4. Vuoden 2017 Islamic Solidarity Games -kilpailuissa Bakussa Tu\xc4\x9fsuz voitti keih\xc3\xa4\xc3\xa4nheitossa kultamitalin heitolla, joka kantoi 67,21 metri\xc3\xa4._NEWLINE_Tu\xc4\x9fsuz sijoittui Bydgoszczin alle 23-vuotiaiden EM-kilpailuissa 2017 nelj\xc3\xa4nneksi ja saman vuoden Lontoon MM-kilpailuissa viidenneksi. Berliinin EM-kilpailuissa 2018 h\xc3\xa4n karsiutui loppukilpailusta.'